2022.9.6.
HU
Az Európai Unió Hivatalos Lapja
C 342/63 2022. február 16., szerda
16. felhívja a Bizottságot annak biztosítására, hogy a peszticidek „hatóanyagainak” jóváhagyási eljárása teljes mértékben átlátható és összeférhetetlenségtől mentes legyen; megjegyzi, hogy a „Mentsük meg a méheket és a mezőgazdasági termelőket!” elnevezésű európai polgári kezdeményezés keretében több mint 1 millió aláírás gyűlt össze EU-szerte, és ez a kezdeményezés szorgalmazza a szintetikus növényvédő szerek Unión belüli fokozatos megszüntetését, a biológiai sokféleség helyreállítását célzó intézkedések bevezetését, valamint a mezőgazdasági termelők támogatását a fenntartható mezőgazdaságra való áttérés érdekében; kéri az ombudsmant, hogy folytassa az uniós szinten bevezetett rendszerek vizsgálatát annak biztosítása érdekében, hogy az e területre vonatkozó jelenlegi szakpolitikák és eljárási biztosítékok garantálják az emberi egészség és a környezet legmagasabb szintű védelmét, valamint hogy a tudományos bizonyítékok összegyűjtése és vizsgálata teljes mértékben átlátható, pontos és összeférhetetlenségtől mentes legyen; 17. emlékeztet arra, hogy az ombudsman 2020 márciusában lezárta annak vizsgálatát, hogy a Bizottság hogyan biztosítja az összeférhetetlenségtől való mentességet a számára tanácsadást nyújtó tudományos szakértők esetében; felhívja a Bizottságot, hogy javítsa a neki tanácsokat adó tudományos szakértők függetlenségének értékelésére vonatkozó eljárásait – többek között az ombudsman ezen ügyben végzett vizsgálatai nyomán született javaslatainak végrehajtása révén –, biztosítva, hogy ne álljon fenn összeférhetetlenség az érintett szakértők esetében; 18. felhívja az ombudsmant, hogy indítson vizsgálatot a Bizottság petíciók kezelésére vonatkozó stratégiai megközelítése ügyében, mivel a Bizottság fellépései az általa stratégiai jelentőségűnek ítélt vagy strukturális problémákat tükröző kérdésekre korlátozódnak, kizárják az egyedi eseteket, ami ezért befolyásolhatja a polgárok petíciós jogát és a megfelelő ügyintézéshez való jogát; 19. bírálja, hogy a Bizottság az EU–Mercosur kereskedelmi tárgyalások lezárása előtt elmulasztotta a fenntarthatósági hatásvizsgálat véglegesítését; emlékeztet az Európai Parlament álláspontjára, amely szerint a kereskedelmi tárgyalások lezárása előtt átfogóan értékelni kell a szabadkereskedelmi megállapodások környezeti és társadalmi hatásait; 20. bírálja a Tanács soros elnökségét betöltő tagállamok vállalati szponzorálás igénybe vételére vonatkozó döntését, mivel ez komoly kockázatokkal jár az Unió hírneve szempontjából, és a jövőre nézve hangsúlyozza, hogy tartózkodni kell a szponzorálástól; rendkívül fontosnak tartja a lehető legszigorúbb szabályok elfogadását az ilyen gyakorlatok alkalmazásának megakadályozására a Tanács és az egész EU hírnevének és integritásának megőrzése érdekében; felhívja a tagállamokat, hogy teljes átláthatóság mellett tegyenek eleget az ombudsmannal való együttműködésre vonatkozó kötelezettségüknek; 21. elismerését fejezi ki az ombudsman annak érdekében végzett munkájáért, hogy védje az uniós polgárok jogát az uniós intézmények birtokában lévő dokumentumokhoz való hozzáféréshez, és hogy a dokumentumok az EU valamennyi hivatalos nyelvén a polgárok rendelkezésére álljanak; üdvözli az ombudsmannak a dokumentumokhoz való hozzáféréssel kapcsolatos ügyek gyorsított eljárásban való kezelésére vonatkozó kezdeményezését, amelynek célja, hogy a kért dokumentumokról 40 munkanapon belül döntés születhessen; hangsúlyozza, hogy 2020-ban a dokumentumokhoz való nyilvános hozzáféréssel kapcsolatos panaszok elbírálása átlagosan harmadannyi időt vett igénybe, mint amennyire az eljárás bevezetésekor – 2018 előtt – szükség volt; kiemelkedő fontosságúnak tartja a teljes átláthatóság garantálását és az uniós intézmények birtokában lévő dokumentumokhoz való teljes körű nyilvános hozzáférés biztosítását a polgárok demokratikus jogainak legmagasabb szintű védelme és az uniós intézményekbe vetett bizalmuk biztosítása érdekében; véleménye szerint kiemelten kell kezelni az 1049/2001/EK rendelet (3) felülvizsgálatát; sajnálatát fejezi ki amiatt, hogy a dokumentumokhoz való hozzáférésre vonatkozó uniós jogszabályok nagyon elavultak, ami az ombudsman e téren végzett tevékenységét is akadályozza; 22. helyesli, hogy az ombudsman ismételten elkötelezte magát a forgóajtó-jelenséggel kapcsolatos ügyek – köztük az EBH-t érintő eset – elleni fellépés mellett, amely meggyőzte az intézményt, hogy fogadja el az ombudsman ajánlásait, és hozzon új szabályokat a munkaviszony megszűnése utáni korlátozásokkal és a személyzetre vonatkozó tilalmak értékelésével kapcsolatban, és vezessen be új eljárásokat a távozó személyzet bizalmas információkhoz való hozzáférésének azonnali felfüggesztése tekintetében; 23. felhívja az ombudsmant, hogy folytassa a „forgóajtó-ügyben” érintett összes tisztviselő nevének kellő időben történő közzétételét, valamint az üggyel kapcsolatos információk teljes átláthatóságát biztosító munkáját; 24. üdvözli az ombudsman által azzal kapcsolatban indított vizsgálatot, hogy miként kezelte az EBB azt a helyzetet, hogy korábbi alelnöke a munkaviszonya megszűnését követően megpályázott egy vezető pozíciót az Iberdrola spanyol vállalatnál, amely az EBB-től nagy összegű kölcsönt kapott; bírálja, hogy az EBB nem teljesítette az Európai Parlament arra irányuló kérését, hogy az EBB igazgatási bizottságának magatartási kódexébe olyan rendelkezéseket foglaljanak bele,
(3)
Az Európai Parlament és a Tanács 1049/2001/EK rendelete (2001.
május 30.) az Európai Parlament, a Tanács és a Bizottság dokumentumaihoz való nyilvános hozzáférésről (HL L 145., 2001.5.31., 43. o.).